กกต. ยังไม่พิจารณากรณีหัวหน้าพรรคอนาคตใหม่ ปล่อยกู้ให้พรรควันนี้ ขอให้ฝ่ายกฎหมายเป็นผู้ชี้แจง
กกต. ยังไม่พิจารณากรณีหัวหน้าพรรคอนาคตใหม่ ปล่อยกู้ให้พรรควันนี้ ขอให้ฝ่ายกฎหมายเป็นผู้ชี้แจงนายอิทธิพร บุญประคอง ประธานกรรมการ กกต. กล่าวว่า ที่ประชุม กกต. วันนี้ยังไม่มีวาระพิจารณาสำนวนการไต่สวน คำร้องของนายศรีสุวรรณ จรรยา เลขาธิการสมาคมพิทักษ์รัฐธรรมนูญไทย ที่ขอให้ตรวจสอบกรณีนายธนาธร จึงรุ่งเรืองกิจ หัวหน้าพรรคอนาคตใหม่ ปล่อยกู้เงินให้พรรคใช้ในช่วงหาเสียงเลือกตั้ง ที่อาจเข้าข่ายกระทำผิดตามกฎหมายพรรคการเมือง โดยทางสำนักงาน กกต. คาดว่าอาจจะมีการพิจารณาในวันพรุ่งนี้นายเลิศวิโรจน์ โกวัฒนะ กรรมการ กกต. กล่าวว่า ที่นายธนาธร ชี้แจงว่าเงินกู้ไม่ใช่เงินรายได้ของพรรคนั้น ย้ำว่าจะต้องไปดูข้อกฎหมาย ส่วนเงินกู้นำมาใช้เลือกตั้งได้หรือไม่ จะต้องพิจารณาตามข้อกฎหมายเช่นกันนายสันทัด ศิริอนันต์ไพบูล กกต. กล่าวว่า ขอให้ฝ่ายกฎหมายของสำนักงาน กกต.เป็นผู้ชี้แจงรายละเอียดและปัญหาทางข้อกฎหมายทั้งหมดตาม พ.ร.บ.ประกอบรัฐธรรมนูญว่าด้วยพรรคการเมือง ทั้งเรื่องรายได้พรรคการเมือง การใช้เงินกู้ในการเลือกตั้งของพรรค รวมทั้งโทษตามกฎหมายว่ากรณีการปล่อยกู้เงินนั้นจะนำไปสู่การยุบพรรคการเมืองได้หรือไม่ หลังจากที่ กกต.มีมติอย่างหนึ่งอย่างใดจะให้สำนักงาน กกต.เป็นผู้ชี้แจง